stanford-oval/wikipedia huggingface dataset:
מצר רודוס

| --- | --- |

 מידע כללי
 סוג:  מצר ים 
 מידע נוסף
 מדינות באגן הניקוז:  יוון 
 קואורדינטות:  36°30′N 28°00′E﻿ / ﻿36.5°N 28°E﻿ / 36.5; 28
 he
 
מצר רודוס (ביוונית: Στενό της Ρόδου) הוא המצר המזרחי ביותר בים האגאי. המיצר המחבר את הים האגאי לים התיכון ומבדיל בין טורקיה ויוון.
בצידו הצפוני של המצר נמצא האי היווני סימי וחצי האי בוזבורון שבאסיה הקטנה, ודרומית לו האי היווני רודוס שעל שמו נקרא המצר. מבחינה אדמיניסטרטיבית, איי יוון שייכים לאזור דרום הים האגאי. עומקו המרבי של המצר הוא 350 מטר.
הערות שוליים

↑  גאוגרפיה של המצר
ערך זה הוא קצרמרבנושא גופי מים. אתם מוזמנים לתרום לוויקיפדיה ו.
מצר קנמון

| --- | --- |

 מידע כללי
 על שם:  שימונוסקי, Moji 
 מקשר:  בין ים יפן לים הפנימי סטו
 מפריד:  בין האי הונשו לאי קיושו
 סוג:  מצר ים 
 מידות
 רוחב מזערי:  0.6 ק"מ
 עומק מרבי:  47 מטר
 מידע נוסף
 מדינות באגן הניקוז:  יפן יפן
 ערים:  שימונוסקי, קיטקיושו
 גשרים:  גשר קנמון
 מנהרות:  מנהרת קנמון
 קואורדינטות:  33°56′49″N 130°56′48″E﻿ / ﻿33.94694°N 130.94667°E﻿ / 33.94694; 130.94667
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מצר קנמון(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מצר קנמון
 
מצר קנמון (ביפנית: 関門海峡 או "מצר שִימוֹנוֹסֶקֵי") הוא מצר ים בדרום-מערב יפן, המפריד בין האיים הונשו וקיושו, ומקשר בין הים הפנימי סטו לבין ים יפן.
רוחבו של המצר בנקודה הצרה ביותר הוא 600 מטר ועומקו המרבי 47 מ'.
גשר תלוי קנמון החוצה את המצר, מחבר את העיר שימונוסקי בקצהו הדרומי של האי הונשו עם העיר קיטקיושו בקצהו הצפוני של האי קיושו.
הערות שוליים

↑  בקונטקסט הרחב, גשר קנמון הוא חלק מכביש אסיאתי AH1 המוביל מטוקיו לאורך 20,557 ק"מ עד אדירנה שבטורקיה.
| --- | --- |
בקרת זהויות :  NLI: 987007561021705171  LCCN: sh94008308  NDL: 00631580  VIAF: 255513335   WorldCat (עם VIAF): 255513335 
ערך זה הוא קצרמרבנושא גאוגרפיה של יפן ובנושא גופי מים. אתם מוזמנים לתרום לוויקיפדיה ו.
גשר קנמון
מסגד אום א-נסר

| --- | --- |
אין תמונה חופשית
 מידע כללי
 סוג:  מסגד 
 מיקום:  בית חאנון 
 מדינה:  רצועת עזה
 הקמה ובנייה
 תקופת הבנייה:  ?–1239
 תאריך פתיחה רשמי:  1239 
 סגנון אדריכלי:  אדריכלות אסלאמית 
 קואורדינטות:  31°32′30″N 34°32′10″E﻿ / ﻿31.541528°N 34.536151°E﻿ / 31.541528; 34.536151
 he
 
מסגד אום א-נסר (בערבית: مسجد أم النصر, בתעתיק מדויק: מסג'ד אם אלנצר) הוא המסגד העתיק ביותר בעיר הפלסטינית בית חאנון שברצועת עזה, הממוקם במרכז העיר.
היסטוריה

מסגד אום א-נסר נבנה בשנת 1239 על ידי האיובים כדי להנציח את חייליהם שמתו בקרב שנערך עם הצלבנים באתר המסגד. האיובים נצחו בקרב, ומכאן הגיע שם המסגד "אום א-נסר" ("אם הניצחונות"). הכתובת על הקיר מעל פתח המסגד מייחסת את הבנייה לסולטן האיובי אל-עאדל השני (אנ'). ההיסטוריון המצרי אל-מקריזי מזכיר כי הקרב התרחש ב-13 בנובמבר 1239 והסתיים בניצחון מצרי (איובי). דיווחים צלבניים מאשרים את טענתו של אל-מקריזי כי הנרי הדוכס מבאר (אנ'), יחד עם 1,000 מאנשיו נהרגו בקרב, ו-600 נלקחו בשבי, רובם נהרגו על ידי שוביהם בדרך למצרים.
ב-3 בנובמבר 2006, כחלק ממבצע ענני סתיו, כ-60 מחבלים התבצרו במסגד, דחפור די-9 של צה"ל מוטט את אחד מקירות המסגד וחיילי צה"ל נשלחו לסרוק את המבנה, 6 מחבלים נהרגו מקריסת התקרה, אך רוב המחבלים שהתבצרו שם נמלטו בחסות ההמון וחלקם אף התחפשו לנשים. בתקרית נהרגו גם 2 נשים ששימשו כמגן אנושי למבוקשים.
ארכיטקטורה

המסגד המקורי כלל חדר אחד גדול, עם כיפה פשוטה, שנבנה מאבנים גולמיות ושחוקות. מהמסגד המקורי לא נותר דבר מלבד האכסדרה הדרומית עם הגג שלה. אולם התפילה מסתיים בחדר ממזרח המקורה בכיפה. לוח הייסוד כתוב בכתב נסח'י איובי.
הערות שוליים

↑  משה שרון, קורפוס הכתובות הערביות של ארץ ישראל, 1999, עמ' 101 (באנגלית)
↑  שרון, 1999, עמ' 102 -103
1 2  שרון, 1999, עמ' 98
↑  Travel in Gaza: Nassr Mosque (אורכב 23.08.2013 בארכיון Wayback Machine) MidEastTravelling.
מקור זרם

סימון מקור זרם (משמאל) במעגל חשמלי
מקור זרם הוא התקן או מערכת שתפקידה כשמה לספק זרם למעגל חשמלי. מקור מתח מספק גם הוא זרם, אך בתלות בהתנגדות (לפי חוק אוהם) ולכן תאורטית יכול להיווצר מצב בו לא יהיה זרם במעגל (כאשר הנגד שבדרך-כלל מייצג צרכן חשמלי יהיה גדול מאוד). תפקידו של מקור הזרם הוא לספק זרם קבוע בלי תלות וקשר בצרכן שמחובר אליו.
בחישובים ומערכות אידיאליות משתמשים במקור אידיאלי בו כל הזרם הנוצר מסופק לצרכן. אולם אין במציאות מקור זרם אידיאלי ולכל מקור יש התנגדות פנימית. לפי חוק אוהם ככל שההתנגדות גדלה כך קטן הזרם.
מקור זרם אידיאלי

בתורת המעגלים, מקור זרם אידיאלי הוא אלמנט במעגל אשר הזרם העובר דרכו לא תלוי במתח הנופל עליו. זהו מודל מתמטי, וביצועי רכיבים מעשיים יכולים רק לשאוף אליו. אם הזרם דרך מקור הזרם האידיאלי יכול להיקבע ללא שום תלות באף רכיב אחר במעגל, הוא נקרא מקור זרם בלתי תלוי, ולהפך; אם הזרם דרך מקור זרם אידיאלי נקבע על ידי מתח או זרם אחרים במעגל הוא נקרא מקור זרם תלוי או מקור זרם נשלט.
מקור זרם בלתי תלוי עם זרם השווה לאפס שקול לנתק. מסיבה זו, ההתנגדות הפנימית של מקור זרם אידיאלי זה היא אינסופית. המתח על פני מקור זרם אידיאלי נקבע לגמרי על ידי המעגל אליו הוא מחובר. כאשר מקור הזרם מחובר לקצר, המתח על פניו הוא אפס, ולכן גם נמסר הספק חשמלי אפסי. כאשר מקור המתח מחובר להתנגדות של עומס, המתח על פניו שואף לאינסוף (נתק). לכן מקור זרם אידיאלי יכול לספק למעגל הספק בלתי מוגבל לעד והוא מייצג מקור אנרגיה בלתי מוגבל. חיבור מעגל פתוח אידיאלי למקור זרם לא אפסי אידיאלי אינו מקובל בתורת המעגלים והמשוואות לניתוחו מייצרות פרדוקסים.
מפלגת הסוציאליסטים האירופאים

| --- | --- |

 מדינה:  האיחוד האירופי 
 מנהיגים:  סרגיי סטאנישב 
 תקופת הפעילות:  10 בנובמבר 1992 – הווה (31 שנים) 
 אידאולוגיות:  סוציאל-דמוקרטיה, סוציאליזם דמוקרטי, לאומיות אירופית 
 מטה:  בריסל 
 מיקום במפה הפוליטית:  מרכז-שמאל
 ארגונים בינלאומיים:  האיחוד הפרוגרסיבי
 צבעים רשמיים:  אדום
 נציגויות בפרלמנטים
 חברי פרלמנט:  129 (הפרלמנט האירופי) 
 www.pes.eu
 
מפלגת הסוציאליסטים האירופאים (באנגלית: Party of European Socialists), הידועה בראשי התיבות PES, היא מפלגה אירופית הפועלת במסגרת האיחוד האירופי ומוסדותיו, והמורכבת משלושים ושתיים מפלגות סוציאליסטיות וסוציאל-דמוקרטיות ומפלגות עבודה מכל המדינות החברות באיחוד האירופי ומנורווגיה. מנהיג המפלגה כיום הוא סרגיי סטאנישב הבולגרי.
בין מטרות המפלגה:
חיזוק התנועה הסוציאליסטית והסוציאל-דמוקרטית באיחוד האירופי ובאירופה כולה.
פיתוח יחסי עבודה הדוקים בין מפלגות לאומיות, קבוצות פרלמנטריות לאומיות, הקבוצה הפרלמנטרית של ה-PES, נשות ה-PES, איחוד הנוער הסוציאליסטי באירופה (ECOSY) ושאר ארגונים סוציאליסטיים וסוציאל-דמוקרטיים.
הגדרת מדיניות משותפת עבור האיחוד האירופי.
אימוץ מצע משותף לבחירות לפרלמנט האירופי.
היסטוריה

ב-1961 רצו הסוציאליסטים במסגרת הפרלמנט האירופי ליצור מצע אירופי סוציאליסטי משותף, אך הדבר לא צלח בשל בקשת ההצטרפות של בריטניה, דנמרק, אירלנד ונורווגיה. הקונגרס הסוציאליסטי ב-1962 תמך בדמוקרטיזציה גדולה יותר ומתן כוחות רבים יותר לפרלמנט האירופי, ורק ב-1969 שבה ונבחנה האפשרות למצע משותף.
ב-1973 הצטרפו דנמרק, אירלנד ובריטניה אל הקהילייה האירופית, והביאו עמן את המפלגות הסוציאליסטיות הפעילות בארצות אלו. הקונגרס הסוציאליסטי המשותף נפגש בבון, ויזם את "הקונפדרציה של המפלגות הסוציאליסטיות של האיחוד האירופי". הקונגרס גם החליט באשר למדיניות חברתית, לרבות הזכות לקבלת תעסוקה ראויה, ביטחון סוציאלי, דמוקרטיה ושוויון בכלכלה האירופית.
ב-1978 אישרה הקונפדרציה של המפלגות הסוציאליסטיות את המצע המשותף הראשון שהוצג בבחירות למוסדות האירופיים. המצע התמקד במספר מטרות, שבין החשובות בהן היו הבטחת הזכות לתעסוקה ראויה, לוחמה כנגד הזיהום הסביבתי, מאבק באפליה, הגנת הצרכן וקידום השלום, זכויות האדם והאזרח. קונגרס לוקסמבורג ב-1980 אישר את התקנון הראשון של הקונפדרציה של המפלגות הסוציאליסטיות. ב-1981 הצטרפו המפלגות מיוון ולאחריהן המפלגות מספרד ופורטוגל ב-1986. ב-1984 אושר מצע משותף נוסף בלוקסמבורג, אשר כלל מענה סוציאליסטי למשבר הכלכלי באמצעות יצירת קשר בין הייצור התעשייתי, הגנה על גמלאות סוציאליות בסיסיות ומאבק למען איכות החיים.
ב-1992 נוסד האיחוד האירופי, ואמנת מאסטריכט ביססה את המסגרת לפעילות מפלגות פוליטיות ברמה האירופית. הקונפדרציה החליטה ברוב להפוך עצמה ל"מפלגת הסוציאליסטים האירופאים". המצע הראשון של המפלגה החדשה התרכז ביצירת מקומות עבודה, דמוקרטיה, שוויון מגדרי, הגנה על הסביבה ועל הצרכן, שלום וביטחון, רגולציה של ההגירה, התנגדות לגזענות ולוחמה בפשע המאורגן.
ב-2004 הביס פול ניירופ ראסמוסן את ג'וליאנו אמאטו ונבחר לנשיא ה-PES, והחליף במשרה זו את רובין קוק. הוא נבחר לאחר מכן לתקופות כהונה נוספות.
נשיאי המפלגה

האישים הבאים היו נשיאי המפלגה, והארגונים שקדמו לה:
| נשיא | נשיא | מדינה | מפלגה לאומית | תקופת כהונה | תקופת כהונה |
| --- | --- | --- | --- | --- | --- |
| 1. | וילהלם דרשר | גרמניה | המפלגה הסוציאל-דמוקרטית של גרמניה | אפריל 1974 | ינואר 1979 |
| 2. | רובר פונטיון | צרפת | המפלגה הסוציאליסטית הצרפתית | ינואר 1979 | מרץ 1980 |
| 3. | יופ ואן דר אויל | הולנד | מפלגת העבודה ההולנדית | מרץ 1980 | מאי 1987 |
| 4. | ויטור קונסטנסיו | פורטוגל | המפלגה הסוציאליסטית (פורטוגל) | מאי 1987 | ינואר 1989 |
| 5. | גאי ספיטיילס | בלגיה | המפלגה הסוציאליסטית (ולונים) | פברואר 1989 | מאי 1992 |
| 6. | וילי קלאס | בלגיה | המפלגה הסוציאליסטית (פלמים) | נובמבר 1992 | אוקטובר 1994 |
| 7. | רודולף שארפינג | גרמניה | המפלגה הסוציאל-דמוקרטית של גרמניה | מרץ 1995 | מאי 2001 |
| 8. | רובין קוק | הממלכה המאוחדת | מפלגת הלייבור הבריטית | מאי 2001 | אפריל 2004 |
| 9. | פול ניירופ ראסמוסן | דנמרק | הסוציאל-דמוקרטים (דנמרק) | אפריל 2004 | נובמבר 2011 |
| 10. | סרגיי סטאנישב | בולגריה | המפלגה הסוציאליסטית הבולגרית | נובמבר 2011 | - |
ארגון

במפלגה חברות שלושים ושתיים מפלגות מכל עשרים ושבע המדינות החברות באיחוד האירופי ונורווגיה. יש חמש מפלגות עמיתות ושש מפלגות משקיפות. PES היא ארגון מסונף לאינטרנציונל הסוציאליסטי. למפלגה יש ארגון נוער בשם ECOSY, וארגון נשים שבראשו חברת הפרלמנט האירופית ההונגרייה זיטה גורמאי.
המפלגות נפגשות ל"קונגרס" אחת לחמש שנים על מנת להחליט על המשך הדרך הפוליטית ואימוץ מצעים לפני הבחירות. בכל שנה שבה אין הקונגרס נפגש, מעצבת מועצת המפלגה את מטרותיה. הקונגרס בוחר גם את נשיא המפלגה, את סגן הנשיא ואת ה"נשיאות".
הנשיא כיום (2010) הוא ראש ממשלת דנמרק לשעבר פול ניירופ ראסמוסן, והוא מייצג את המפלגה על בסיס יום יומי ויושב ראש נשיאות המפלגה, הכוללת גם את המזכיר הכללי, מזכיר הסיעה בפרלמנט, ונציג אחד מכל מפלגה וארגון החברים במפלגה. אם נשיא הפרלמנט האירופי הוא חבר במפלגה חברה, יהיה אף הוא חבר בנשיאות, וכך גם כל חבר הנציבות האירופית שהוא חבר במפלגה חברה, ונציגים ממפלגות עמיתות וארגונים עמיתים.
"מועצת המנהיגים" מפגישה את מנהיגי המפלגות וראשי הממשלה ממפלגות חברות שלוש או ארבע פעמים בשנה לדון ולהסכים על אסטרטגיות משותפות, ולהגיע להחלטות משותפות.
ה-PES במוסדות האירופאים

במסגרת הפרלמנט האירופי מאוגדים הצירים מטעם המפלגות החברות בקבוצה פרלמנטרית המכונה "הברית הפרוגרסיבית של סוציאליסטים ודמוקרטים".
חברי הנציבות האירופית אמורים לפעול בצורה עצמאית, והם ממונים לתפקידם ואינם נבחרים. עם זאת יש בין החברים כאלה המזוהים עם מפלגות החברות ב-PES.
החברות המפלגתית במועצת אירופה אינה ברורה לעיתים, אך נציגיהן של מספר מדינות מזוהים עם ה-PES. בחירת הנציגים למועצת האיחוד האירופי כפופה לעיתים לשיקולים קואליציוניים, וכך מדינות הנשלטות על ידי מפלגות החברות ב-PES, יכולות לשלוח נציגים שאינם חברי המפלגות הללו, ומדינות שאינן נשלטות על ידי מפלגות חברות PES ישלחו נציג ממפלגה חברת PES.
ועדת האזורים היא גוף אירופי שמטרתו לתת קול במוסדות האירופיים לנציגים של אזורים ברמה התת-לאומית. גם בגוף זה יש נציגים רבים ל-PES.
מפלגות חברות, עמיתות ומשקיפות > מפלגות עמיתות ומשקיפות

| מדינה | שם בשפת הלאום | שם בעברית | קיצור | מעמד |
| --- | --- | --- | --- | --- |
| בוסניה והרצגובינה בוסניה והרצגובינה | Socijaldemokratska Partija BiH | המפלגה הסוציאל-דמוקרטית של בוסניה והרצגובינה | SDP | עמיתה |
| בולגריה בולגריה | Партия Български социалдемократи | מפלגת הסוציאל-דמוקרטים הבולגרים | PBS | עמיתה |
| קרואטיה קרואטיה | Socijaldemokratska Partija Hrvatske | המפלגה הסוציאל-דמוקרטית של קרואטיה | SDP | עמיתה |
| איסלנד איסלנד | Samfylkingin | הברית הסוציאל-דמוקרטית (איסלנד) | S | עמיתה |
| מקדוניה מקדוניה | Социјалдемократски сојуз на Македонија | האיחוד הסוציאל-דמוקרטי של מקדוניה | SDSM | עמיתה |
| סרביה סרביה | Демократска странка | המפלגה הדמוקרטית הסרבית | DS | עמיתה |
| שווייץ שווייץ | Sozialdemokratische Partei der Schweiz /  Parti socialiste suisse | המפלגה הסוציאל-דמוקרטית של שווייץ | SP/PS | עמיתה |
| טורקיה טורקיה | Cumhuriyet Halk Partisi | מפלגת העם הרפובליקאית | CHP | עמיתה |
| אנדורה אנדורה | Partit Socialdemòcrata | המפלגה הסוציאל-דמוקרטית (אנדורה) | PS | משקיפה |
| מרוקו מרוקו | الاتحاد الاشتراكي للقوات الشعبية | האיחוד הסוציאליסטי של הכוחות העממיים | USFP | משקיפה |
| ישראל ישראל | מפלגת העבודה | מפלגת העבודה | LP | משקיפה |
| ישראל ישראל | מרצ | מרצ | MY | משקיפה |
| סן מרינו סן מרינו | Partito dei Socialisti e dei Democratici | מפלגת הסוציאליסטים והדמוקרטים (סן מרינו) | PSD | משקיפה |
| הרשות הפלסטינית הרשות הפלסטינית | فتح | פת"ח |  | משקיפה |
| הרפובליקה הטורקית של צפון קפריסין קפריסין הטורקית | Cumhuriyetçi Türk Partisi | המפלגה הטורקית הרפובליקאית | CTP | משקיפה |
| תוניסיה תוניסיה | التكتل الديمقراطي من أجل العمل والحريات | אתקתול (הפורום הדמוקרטי לעבודה ולחירות) | FDTL | משקיפה |
הערות שוליים

↑  בשפות נוספות: בגרמנית: Sozialdemokratische Partei Europas; בצרפתית: Parti socialiste européen; בהולנדית: Europese Socialistische Partij; בגאלית: Páirtí Sóisialach na hEorpa; באיטלקית: Partito Socialista Europeo; בספרדית: Partido socialista europeo; ביוונית: Ευρωπαϊκό Σοσιαλιστικό Κόμμα; בפולנית: Partia Europejskich Socjalistów; בפורטוגזית: Partido socialista europeu; בדנית: De Europæiske Socialdemokrater; בבולגרית: Партия на европейските социалисти; ברומנית: Partidul Socialiştilor Europeni; בטורקית: Sosyalist Partinin Avrupa.
| --- | --- |
בקרת זהויות :  NLI: 987007456869305171  BnF: cb14441147d (data)  ISNI: 0000 0001 2155 1803  LCCN: n2005004942  NKC: kn20030604004  SUDOC: 082776253  VIAF: 128120870   WorldCat (עם VIAF): 128120870
מסגד אבו אל-עבאס אל-מורסי

| --- | --- |

 מידע כללי
 סוג:  מסגד 
 מיקום:  מחוז אלכסנדריה 
 מדינה:  מצרים 
 הקמה ובנייה
 תקופת הבנייה:  1307–1996 (כ־689 שנים)
 תאריך פתיחה רשמי:  1996 
 קואורדינטות:  31°12′20″N 29°52′56″E﻿ / ﻿31.205609°N 29.882246°E﻿ / 31.205609; 29.882246
 he
 
מסגד אבו אל-עבאס אל-מורסי (בערבית: جامع أبو العباس المرسي) הוא מסגד בעיר אלכסנדריה, שבמצרים. הוא מוקדש לקדוש הסופי והאנדלוסי, בן המאה ה-13, אבו אל-עבאס אל-מורסי, שבו נמצא קברו.
הוא ממוקם בשכונת אנפושי באלכסנדריה, ליד מצודת קאיתבאי.
היסטוריה

אבו אל-עבאס אל-מורסי מת בשנת 1286 ונקבר כאן. המסגד נבנה לראשונה בשנת 1307.
המסגד תוכנן ונבנה בצורה הנוכחית על ידי יוג'ניו ולזאניה (Eugenio Valzania) ומריו רוסי (אנ') בשנים 1929–1945, והושפע מאוד מהמבנים והארכיטקטורה של קהיר העתיקה של מצרים.
הוא שימש בתורו מקור השראה מרכזי למסגד שייח' זאיד הגדול בהרבה באבו דאבי, שהושלם ב-2007 לאחר יותר מעשור של עבודות בנייה.
ראו גם

רשימת המסגדים באלכסנדריה (אנ')
רשימת המסגדים במצרים (אנ')
רשימת המסגדים באפריקה (אנ')
מסגד האמיר עבדאלקאדר (אנ')
הערות שוליים

↑  7-facts-you-must-know-about-sheikh-zayed-grand-mosque-396078.html
↑  VANESSA CHIASSON, beautiful-places-in-abu-dhab
פנים המסגד
מדגם תועלת

מדגם תועלת הוא קטגוריה בקניין רוחני שנועד להגן על המצאות. בדין הישראלי אין קטגוריה מוכרת כזו, והמסגרת המשפטית לבחינת המצאות היא של דיני הפטנטים. זכות זאת ניתן לקבל במספר מדינות, והיא מוסדרת בחוק, כפי שמתואר להלן. מדגם תועלת דומה מאוד לפטנט, אך תקופת תוקף ההגנה שלו קצר יותר, בדרך כלל בין 6 ל-10 שנים, ודרישות למדגם תועלת פחות נוקשות. ניתן לתאר מדגם תועלת כפטנט סוג ב'.
בניגוד לזכויות יוצרים, סימני מסחר או פטנטים, מדינות אינן מחויבות להגן על מדגם תועלת על פי אמנה כלשהי והם אינם כפופים להסכם TRIPS. למרות זאת, מדגמי תועלת כפופים לאמנת פריז להגנה על רכוש תעשייתי, כלומר: מדינות שמעניקות הגנה על זכויות מדגמי התועלת, נדרשות לעמוד בחוקים כמו טיפול לאומי וזכות הקדימות. מדגמי תועלת זמינים גם הם (במדינות בהן הם ניתנים) באמצעות האמנה לשיתוף פעולה בפטנטים.
במדינת ישראל לא ניתן לרשום זכויות של מדגם תועלת (בשונה מזכויות של מדגם רשום, שהוא קטגוריה שונה בקניין רוחני).
הגדרות וטרמינולוגיה

מדגם תועלת הוא זכות מונופול חוקית שניתנת לזמן מוגבל תמורת קבלה ממציא תיאור ה המצאה מספיק על מנת שבעל מקצוע ממוצע בתחום ה המצאה יוכל לבצע את אותה. זכויות הניתנות על ידי החוק למדגם תועלת דומות מאוד לזכויות הניתנות בחוק לפטנט, אך תואמות יותר ל המצאות מוספות (ראה פטנט מוסף). מונחים כגון "פטנט פשוט", "פטנט חדשנות", "פטנט זעיר" ו"פטנט קטן" יכולים להיכלל בהגדרת מדגם תועלת.
דרישות לקבלה

אומנם ברוב המדינות בהם קיים חוק למדגם תועלת נדרשת ה המצאה להיות חדשה, אבל הרבה משרדי פטנטים ומשרדי מדגם תועלת לא בוחנים את הבקשות בחינה מהותית, אלא מסתפקים בבחינה פורמלית ולאחר עמידה בכל התנאים הפורמליים ניתן מדגם תועלת. ישנן מדינות מסוימות אשר לא נותנות הגנה לדברים מסוימים. כך למשל, שיטות, צמחים ובעלי חיים מוחרגים מהגנה על ידי מדגם תועלת.
דרישות לקבלה > אוסטרליה

החוק באוסטרליה מאפשר הגנה למדגם תועלת בשם פטנט חדשנות (Innovation patent). כדי שפטנט חידוש יתקבל, עליו להיות חדש ובעל צעד חדישות. המצאה תיחשב לא חדשה אם התפרסמה בפומבי בדרך פרסום או שימוש בכל מקום בעולם. לפרסום יש "תקופת גרייס" של 12 חודשים לפני תאריך ההגשה של פטנט חידוש. על המבקש להודיע כי פרסום אינו נמנה עם ידע קודם לעניין החידוש. דרישת צעד חדישות פחות נוקשת יחסית לדרישת צעד המצאתי בפטנט סטנדרטי בחוק אוסטרלי. המצאה תיחשב בעלת צעד חדישות אם יש הבדלים בין הידע הקודם וה המצאה, התורמים בצורה ניכרת לקיום ה המצאה.
פטנט חדשנות ניתן אוטומטית לאחר בחינה פורמלית וללא בחינה מהותית, אך במידה ויש התנגדות לפטנט חידוש, ההליכים של התנגדות יחלו לאחר בחינה מהותית של פטנט חידוש וקבלת הסמכה. התנאי לבחינה מהותית - קיבול פטנט חידוש. לפטנט חידוש תקופת תוקף של מקסימום 8 שנים בתנאי שמשולמות אגרות חידוש שנתיות החלות מיום השנה השנייה מתאריך ההגשה ואילך. אנשים מחוץ לאוסטרליה יכולים לקבל פטנט חידוש, אך עליהם להמציא כתובת אוסטרלית לתכתובות. עורך פטנטים מוסמך יכין תיאור בקשת פטנט חידוש, למעט מקרים בהם הבקשה היא בקשה במסגרת אמנה או בקשת חלוקה. בקשה לפטנט חידוש לא יכולה להיות בקשה לאומית של בקשת פטנט בינלאומית, אך כן יכולה להיות בקשת חלוקה של בקשת פטנט בינלאומית שפתוחה לעיון הציבור.
דרישות לקבלה > גרמניה

בגרמניה מדגם תועלת נחשב חדש אם הוא אינו מהווה חלק מידע קודם. ידע קודם הוא כל ידע שהתפרסם לציבור באמצעות פרסום כתוב או בשימוש בו בגרמניה לפני התאריך הרלוונטי לתאריך זכות קדימה. תיאור או שימוש בתוך 6 חודשים לפני תאריך זכות בכורה של הבקשה לא יילקחו בחשבון במבוסס על הגשה של המבקש או מי שקדם לו בזכות בעלות.
דרישות לקבלה > איטליה

באיטליה מדגם תועלת (באיטלקית: Modello d'utilità) נחשב חדש אם הוא אינו מהווה חלק מידע קודם. ידע קודם הוא כל ידע שהתפרסם לציבור באמצעות פרסום כתוב או מושמע, בכל מקום בעולם לפני תאריך הגשת הבקשה או תאריך זכות קדימה, אם נתבע. למדגם תועלת נדרש צעד המצאתי, כלומר על המבקש להוכיח כי מכונות, מכשירים או פריטים מיועדים לקבל הגנה של מדגם תועלת יעילים יותר או פשוטים יותר לשימוש מהמכונות\מכשירים\פריטים קודמים. לא ניתן לתבוע תהליכים ושיטות במדגם תועלת. בזמן הגשת בקשה למדגם תועלת יש לשלם אגרה של 4 שנים הראשונות של מדגם תועלת. אין אגרה לתביעות. משרד הפטנטים וסימני מסחר של איטליה לא מבצע בחינה מהותית של הבקשה לעניין חידוש והתקדמות המצאתית; הבחינה פורמלית בלבד. פרסום מדגם תועלת נעשה אחרי 18 חודשים מיום ההגשה או מיום זכות הבכורה הכי מוקדם, אם יש; ביום ההגשה המבקש רשאי לבקש הקדמת הפרסום, והבקשה תתפרסם לאחר 90 יום בדרך כלל. בכל מקרה לאחר 30 יום מיום ההגשה מתפרסמת רשימת ציטוטים. מדגם תועלת באופן כללי מתקבל שנתיים לאחר ההגשה. עמידה בדרישות של מדגם תועלת נבחנת מול השופט שעובד עם בוחן טכני שלו\ה, במהלך ליטיגציה. בתום 4 שנים, יש לשלם אגרת חידוש לשנים 5–10. לחברות או אנשים זרים יש להמציא כתובת איטלקית של עורך דין או של עורך פטנטים.
דרישות לקבלה > יפן

ביפן מדגם תועלת נחשב חדש אם הוא לא התפרסם לציבור באמצעות פרסום כתוב או בשימוש בו לפני תאריך הרלוונטי לתאריך זכות בכורה (זהה לדרישה של פטנט). מדגם תועלת יפני אינו נבחן בחינה מהותית, אך על המבקש להמציא אחד או יותר "דו"חות טכניים" לפני התקדמות בהלכי הפרה.
דרישות לקבלה > ספרד

בספרד הדרישה לחידוש של מדגם תועלת (בספרדית: Modelo de utilidad) היא יחסית, מאחר שרק פרסום פומבי כתוב של המצאה בספרד שולל את החידוש מה המצאה הנתבעת. דרישה זאת שונה לחלוטין מדרישת חידוש אבסולוטי לפטנט. בשנים 1996 ו-2004 היו שתי פסיקות על הנושא של "פרסום של המצאה בספרד" בבית המשפט העליון של ספרד.
דרישות לקבלה > האיחוד האירופי

בשנת 1997 הוגשה הצעה על ידי נציבות האיחוד האירופי להכיל חוקים הקשורים לרישום מדגמי תועלת, בכל המדינות החברות באיחוד. ההצעה עודכנה בשנת 1999, אך המדינות החברות באיחוד לא הגיעו להסכמה ובשנת 2006 ההצעה נדחתה.
עדכוני חקיקה ומדיניות > אוסטרליה

ביולי 2018 פורסמה טיוטת הצעת חוק באוסטרליה, שהופצה לעיון הציבור ולהתייחסותו. לפי הצעת חוק זו, יוכנס תיקון לחוק הפטנטים וסימני המסחר האוסטרלי, לפיו (בין היתר) תבוטל האפשרות לרישום מדגם התועלת. בסה"כ הוגשו למשרד הפטנטים האוסטרלי, 6 התייחסויות של הציבור להצעת החוק (בין 23 ביולי – 31 באוגוסט 2018). ברובן המכריע, ההתייחסויות הביעו התנגדות של הציבור לביטול האפשרות לרישום מדגם התועלת ואף לא אחת מההתייחסויות תרמה מידע חדש בנושא. לאור זאת, ב-25/7/2019 הוגשה הצעת החוק בפרלמנט האוסטרלי, לביטול מנגנון הרישום של מדגמי התועלת.
עדכוני חקיקה ומדיניות > קוריאה

בשונה משיטת רישום מדגמי התועלת בשיטה הישנה (1999-01/10/2006), בה נבחנה רק עמידת הבקשה בתנאים הפורמליים והדרישות הבסיסיות להגשה, בשיטה החדשה המונהגת בקוריאה (החל מ-01/10/2006) הגשת בקשה לרישום מדגם תועלת כוללת בחינה מעמיקה של הבקשה והסיבות שבגינן הוגשה, בדומה לתהליך בחינת הפטנטים. רק לאחר בחינה מעמיקה זו הבקשה מאושרת או נדחית. במקרה של דחייה מגיש הבקשה מקבל הודעה רשמית ומנומקת, בה מפורטות סיבות הדחייה.
עדכוני חקיקה ומדיניות > סין

החל משנת 2017, החלה רשות הקניין הרוחני של סין (CNIPA) לבצע בדיקות יסודיות יותר של מדגמי התועלת, כבר בשלב הגשת הבקשה. מדיניות זו התגברה אף יותר בשנת 2018, במהלכה נרשמו דחיות לבקשות רישום של מדגמי תועלת, בהיקף גבוה, כבר בשלב הבדיקה הפורמלית של בקשת הרישום, מסיבות שונות, כגון: חוסר מקוריות, חוסר תמיכה ומידע וסיבות אחרות. העלאת רף הבדיקות, החלה ללא כל שינוי רשמי של המדיניות וההנחיות בנוגע לבדיקות הנדרשות. יחד עם זאת, החמרת הבדיקות המבוצעות בשלב הגשת הבקשה לא מבוצעת בצורה אחידה על כלל הפרמטרים. נראה כי חלק ניכר מהבקשות נדחות בשל חוסר מקוריות, בעיקר בגלל חוסר התאמה כלשהו שנמצא בבקשה, למשל: הסבר מפורט או פשוט מידי, שרטוט שחסרים בו פרטים או כל אי התאמה אחרת שמאלצת את הבוחן להיכנס יותר לעובי הקורה.
בהיעדר מפרט בדיקה או הנחיות בחינה מסודרות, ההנחה היא כי כיום כ- 50% מהבקשות נדחות בשלב מוקדם של בחינת הבקשה. חלק ניכר מדחיות אלו נובע מהשאיפה להעלות את רמת האיכות של מדגמי התועלת בסין.
עדכוני חקיקה ומדיניות > רוסיה

על פי תיקוני חקיקה ברוסיה, הנוגעים לקניין רוחני ובכלל זה למדגמי תועלת, שנכנסו לתוקף ב-01/10/2014, מגיש בקשה לרישום מדגם תועלת לא יוכל לשנות את התוצאה הטכנית של הבקשה בשלב הבדיקה. התוצאה הטכנית הוא מונח הקשור באופן ישיר לשלב החדשנות של מדגם התועלת. שינוי התוצאה הטכנית של מדגם תועלת בשלב בחינת הבקשה ייחשב כשינוי מהותי של הבקשה ויביא לפסילתה.
עדכוני חקיקה ומדיניות > ארגנטינה

בצו נשיאותי שפורסם בארגנטינה במאי 2019, הוכנסה שורה ארוכה של תיקונים בחוק הקניין הרוחני של ארגנטינה ובין השאר הוחמרו הבדיקות שנדרשות לביצוע בכל בקשה לרישום פטנט או מדגם תועלת. על הבוחן לבדוק בין היתר האם הבקשה חדשה והאם היא כוללת צעד חדשני. כחלק מבדיקה זו, על הבוחן לבחון תחומים שונים שעשויים להכיל מידע אודות הבקשה ובין היתר עליו לבחון מסמכים כגון: מסמכי פטנטים או מדגמי תועלת לאומיים, בקשות לרישום פטנטים או מדגמי תועלת במדינות אחרות, בחינת ספרות רלוונטית או כל חומר אחר שיסייע בידו להעריך את הבקשה. הבוחן גם רשאי לבקש ממבקש בקשת הרישום מידע נוסף לגבי הבקשה.
מדגמי תועלת בהסכמים בינלאומיים ומולטילטראליים > אמנת פריז להגנה על רכוש תעשייתי

בזירה הבינלאומית, ועידת פריז הכירה במדגמי תועלת כקניין תעשייתי (Industrial property), אך היא איננה מתייחסת להגדרתו או לתכולתו ומסתפקת באישור שהעקרונות הבינלאומיים של טיפול לאומי וזכות הקדימות ניתנים גם למדגם תועלת.
מדגמי תועלת בהסכמים בינלאומיים ומולטילטראליים > הסכם TRIPS

ההסכם מציג הגדרות מפורשות לגבי זכויות קניין ראשיות כגון: פטנטים, זכויות יוצרים וכדומה, אך אינו כולל התייחסות לזכויות קניין רוחני מדרגה שנייה (second tier) ובכלל זה מדגם תועלת. למעשה ההסכם מותיר את ההחלטה האם לאפשר רישום מדגם תועלת ולהעניק לו זכויות של קניין רוחני או לא, לכל מדינה החתומה על ההסכם, בנפרד.
מדגמי תועלת בהסכמים בינלאומיים ומולטילטראליים > סיווג בינלאומי של פטנטים

ההסכם שנחתם בשטרסבורג בשנת 1971, מאפשר גישה למסמכי קניין רוחני במדינות החתומות, בדגש על בדיקת מקוריות וחדשנות והוא כולל בתוכו גם בדיקות לגבי מדגמי תועלת.
מדגמי תועלת בהסכמים בינלאומיים ומולטילטראליים > אמנת שיתוף פעולה לפטנטים

מאפשרת רישום זכויות קניין רוחני בכלל המדינות החברות באמנה באמצעות הגשת בקשה אחת. הבקשה מופצת על ידי משרד רישום הפטנטים לכלל המדינות החתומות על האמנה. לאחר בחינה ראשונית של הבקשה, היא נשלחת לבחינת מקוריות וחדשנות, באחד מ-9 המוסדות המוסמכים לכך. האמנה כוללת גם את האפשרות לרשום זכויות של מדגם תועלת בהליך זהה.